Paul Labile Pogba (Faransanci: pɔl pɔgba); an haife shi a ranar 15 ga watan Maris shekarar 1993) ƙwararren ɗan'wasan ƙwallon ƙafan ƙasar Faransa ne wanda ke buga wasansa a kungiyar kulub ta ƙasar Ingila Manchester United da ƙasar sa Faransa. Yana buga wasan tsakiya ne acikin filin wasa, kuma yana iya buga wasa a tsakiya kuma mai kai fara cin ƙwallo, da tsakiya mai tsaron gida, da kuma babban mai gudanar wa acikin fili. An haife shi a garin Lagny-sur-Marne, Pogba ya nuna hazaƙa sosai a yarin tarsa, inda ya taso daga kungiyan matasa masu ƙwazo. Pogba ya fara yin wasa a kungiyar Ligue 1 wato Le Havre a sanda yake yaro, kafin nan ya koma Manchester United a 2009. Bayan kwashe shekara biyu da fara buga wasansa a Manchester United, amma ƙarancin buga wasansa yasa ya koma Juventus a kyauta shekara ta 2012, anan ne yataimaka wa kulub ɗin samun nasarar lashe gasar Serie A har sau hudu, da kuma gasar Coppa Italia da gasar Supercoppa Italiana guda biyu.